To, ka starteris savu laiku ir nokalpojis, parasti iespējams saprast visai ātri. Pirmkārt, ja, automašīnu cenšoties iedarbināt, dzirdama tikšķoša skaņa, tas praktiski vienmēr nozīmē startera bojājumu. Otrkārt, ar bojātu starteri gluži vienkārši nebūs iespējams automašīnu startēt vai arī tās startēšana būs apgrūtinoša. Taču arī tad, ja sāc saklausīt tikšķošas skaņas vai auto palaišana reizēm kļūst apgrūtināta (bet ne neiespējama), noteikti dodies uz servisu, lai saprastu, vai nav nepieciešama startera nomaiņa. Tādējādi tu izvairīsies no situācijas, kad automašīnu startēt vairs nebūs iespējams vispār.